Et nyt år, en splinterny dagbog.
Igen deltog jeg meget modstræbende
i min mors kalkun-karry-buffet,
hvor jeg havde haft nogle af de mest pinlige oplevelser i mit liv.
Hej, skat. Dejligt at se dig.
Der var, som altid, stuvende fyldt,
med nogle af de farligste afvigere i Storbritannien,
forklædt som mine forældres nære venner.
- Goddag, Bridget. - Goddag, Una.
- Nej, tak. - Pragtfuld sweater.
- Jeg foretrækker det indenunder. - Onkel Geoffrey!
- Hej, smukke. - Hej.
- Hej, skat. - Hej, far. Hvordan går det?
Jeg ville ønske, jeg var død.
Men i år var der en afgørende forskel.
- Flot sweater. - Min mors smag svigter aldrig.
Aldrig.
Man undrer sig altid over, hvordan det vil gå ved historiens slutning.
Maria og kaptajn Von Trapp,
Snehvide og de syv dværge,
Mark Darcy og Bridget Jones.
Jeg har endelig fundet min lykkelige slutning.
Og intet i hele verden kan ødelægge den.
Næsten intet.
Bridget Jones, hvad fanden laver du?
- Der er ikke noget blødt sted at lande. - Hvad med din røv?
Bridget, medmindre du vil blive fyret i 200 meters højde,
så er du på vej om tre sekunder.
Tre, to, en... værsgo, Bridget.
Skydiving:
en farlig beskæftigelse for provinsen og udrykningstjenesten,
eller en sikker og opmuntrende hobby?
Lad os finde ud af det.
Spring.
For guds skyld, spring!
- Hun er ude. Hold to, kan I se hende? - Vi kan se hende.
Bridget, åbn faldskærmen.
Åbn den.
Åbn din forpulede faldskærm!
Hiv i den, ellers dør du!
Ærligt talt, man glemmer en lillebitte detalje,
og alle behandler en som en idiot.
BRIDGET JONES: PÅ RANDEN AF FORNUFT
Hvor var jeg? Åh, jo... Mark Darcy.
Spørgsmålet er: hvad sker der, efter man går ud i solnedgangen?
Bridget? Jorden til Bridget Forpulede Jones.
Bridget, du er på. Du er live.
Dette er Bridget Jones for Sit Up Britain,
der sender til jer fra en stor bunke møg.
Hold to, giv mig et nærbillede af grisen.
Hvem gider at gå op i en professionel brøler?
Jeg har været i et velfungerende forhold
med en mand i seks vidunderlige uger,
fire pragtfulde dage og syv dyrebare timer.
Eller for at sige det på en anden måde, 71 ekstatiske knald.
Han er holdt op med at være storsnudet, og jeg er holdt op med at ryge.
Det tror han, at jeg er,
hvilket stort set er det samme.
Mark Darcy er perfekt.
Ikke en narrøv, alkoholiker, arbejdsnarkoman, overlegen,
men totalt sexgud og menneskerettighedsadvokat.
Han er virkelig et mirakel.
Bridget, gider du holde op?
Hold op med at stirre på mig. Find noget at lave.
Undskyld.
Som I kan se, er den utrolige sandhed,
at de vilde år er forbi.
Bridget Jones er ikke udstødt fra kærligheden længere.
Godmorgen, Bridget. Sent på den igen.
Ja. Undskyld.
Jeg var i seng med min kæreste.
Han er menneskerettighedsadvokat.
Ja, det ved vi godt.
Han var helt vildt fantastisk i sengen i går.
Måske skulle jeg ringe til ham.
Nej.
Men det er vigtigt at fortælle ens kæreste, hvor godt han ser ud nøgen,
men jeg skal i gang med Pulitzer Pris-vindende journalistik.
Hallo?
Det er mig. Jeg ville bare høre, hvordan det gik.
Jeg har det fint, tak. Er alt okay med dig?
Helt fint, men...
Jeg har lige haft et temmelig grafisk bolle-minde.
Du har virkelig en lækker bagdel.
Tak.
Den mexicanske ambassadør og chefen for Amnesty International er her
og departementschefen for Handelskammeret.
Og du er på medhør.
Okay...
Jeg har ret travlt med vigtige ting...
Bridget, vi venter på det bånd om Tom, den glade hamster.
- Jeg ringer, når jeg er færdig. - Glimrende.
Og Richard vil tale med dig om det elendige skydiving-indslag.
Pis.
Åh, nej. Er det nu slut med min karriere?
Nej, det kan det ikke være.
Jeg vil kæmpe imod. Jeg er journalist af den højeste standard og integritet.
Dette er Bridget Jones, der sender fra en bunke møg.
Jeg har aldrig sagt, jeg kunne skydive, og jeg har højdeskræk,
- så det var svært at koncentrere sig. - Ti stille. De elskede det ovenpå.
De vil have, at vi finder et regelmæssigt indslag mere til dig.
Åh, gud. Det er...
- Jeg vil ikke svigte dig, Richard. - Lige præcis.
...min vens motto var "Når i Rom, så scor så mange romere som muligt."
Men hvis I har en mere finkulturel smag, har jeg også nogle tips.
Glem Forum, glem alt om Colosseum,
nu må man jo ikke slagte kristne mere.
Glem det Sixtinske Kapel, det første eksempel på en skør indretningsarkitekt.
Hvad laver Daniel Cleaver i fjernsynet?
Det hedder The Smooth Guide. "Gør kultur udholdelig".
...den kloge og smukke Professore Giovana Dabrache,
der skal til vise mig sin diptych.
Den samme ækle fyr.
En skam. Han taler pænt om dig.
- Ja? - Ja.
Hvad med at spise middag i aften?
Det kan jeg ikke. Jeg skal ud med min kæreste.
- Han er menneskerettighedsadvokat. - Ja.
Vi skal spise en romantisk middag.
- Bridget Jones. - Bridget, det er Mark.
Jeg talte lige om dig.
Jeg er forsinket. Skal vi aflyse?
- Nej, det er fint. - Er du sikker?
Kom så sent, som du vil.
Drop ham, mens du ikke er gravid med hans uønskede barn.
Han skal bare arbejde over.
Om en time kommer han i sin sekretærs mund,
mens han ringer og siger hvad han vil have til forret.
Venner bruger årevis på at finde en kæreste til dig,
og så siger de, man skal droppe ham.
Hvis han ikke boller hende, så tænker han på det.
En mand, hvis kæreste har store bryster, går i seng med en med små bryster.
Sludder. Mark går ikke op i alt det ævl.
Brandmanden kommer.
Janey Osborne. At tale med hende er som at svømme i havet
og blive stukket af kæmpestore brandmænd.
Bridget. Hvordan går det med din pragtfulde kæreste?
Du må være så glad for omsider at have en kæreste.
Aftenens første brandmand.
Er du inviteret til Advokatrådets middag?
Det må han have glemt.
Du må hellere tabe dig, så du kan passe kjolen.
Han har givet dig fri i aften, så du kan opmuntre dine single venner. Sødt.
Han arbejder på en stor sag og prøver at få alle i Mexico ud af fængslerne.
Vi skal mødes sent til en romantisk middag.
Virkelig? Det var da sært,
for jeg så ham gå ind i sit hus for en time siden med Rebecca Gillies.
Hun er kun 22. Hun har ben helt herop til.
Farmand ejer det halve Australien.
Vi ses, snut.
Hvem er Rebecca Gillies? Hvad laver hun i min kærestes hus?
Han inviterer aldrig mig hjem. Og ben helt herop til?
- Mine ben når kun herop til. - Du har flotte ben.
Klatre-ben.
Gå over og spørg ham lige ud:
går du i seng med Rebecca Gillies?
- Hvis han siger... - Det vil jeg ikke engang svare på...
Så ved du, at han boller hende.
MARKS HUS
Det handler om tillid. Mark ville aldrig bedrage mig.
Alting bliver skønt, og vi dyrker sex i køkkenet.
- Åh, gud. - Jeg kommer.
Åh, gud! Hvad er det?
To sekunder, jeg kommer lige straks.
Hvem er det?
Lad os komme i gang.
Du er en meget krævende mand.
Bridget Jones.
Nej, jeg er Bridget Jones.
- Det var det, jeg mente. - Du må være...
Rebecca Gillies. Jeg har sådan glædet mig til at møde dig
- efter alt det, Mark har fortalt mig. - Hvad har han sagt?
- Hvor er Mark? - Faktisk...
- Becky, hvem er det? - Becky?
- Nå. - Skønt.
- Nå... - Bridget.
Hej, Mark.
Hej...
advokater, der arbejder sammen med Mark.
Godaften.
Alt er under kontrol, kan jeg se.
Fremragende graf.
- Flotte ben. - Tak.
Undskyld.
Jeg troede... Jeg ved ikke, hvad jeg troede.
Nu er du virkelig vred på mig.
- Nej. - Det er okay, bare sig det.
- Det er ikke verdens undergang. - Jeg henter et glas vin.
Jeg mødte Janey Osborne,
og hun sagde, hun lige havde set dig med en langbenet pige,
og Shazzer og Jude sagde, jeg skulle skynde mig herover.
Du fulgte dating-krigskommandoens ordrer og udførte en razzia.
- Du er vred. - Nej, bare skuffet.
Skuffet? Åh, gud, det er værre end vred.
Jeg er skuffet over, jeg ikke kan gå med dig hjem lige nu.
Hvad med alle de advokater?
Dem kan du lefle for til Advokatrådets middag næste fredag.
Du vil gerne med, ikke?
Meget gerne.
Dumme Bridget, dumme venner.
Vidunderlige, trofaste Mark Darcy...
...der elsker mig, for den jeg er.
- Hvad laver du? - Klæder mig på.
Hvorfor danser du rundt i det telt?
Jeg vil ikke have, du ser mine deller.
Det er noget pjat, for jeg holder meget af dine deller
i alle omstændigheder.
- Virkelig? - Absolut.
Det er vist på tide, jeg så dem en gang mere.
Han er virkelig meget, meget, meget sød.
Jeg savner også dig.
Jeg har aldrig været lykkeligere i hele mit liv.
Men jeg må ikke blive helt besat eller fantasere.
MARK OG BRIDGET - DEN ÆGTE VARE
Bridget Darcy.
Mrs Darcy.
Mr og Mrs Darcy.
Lord og Lady Darcy.
Gad vide, hvordan Mark Darcy ville være som far.
Over for hans børn, ikke mig.
Det ville være en underlig, Ødipus-agtig tanke.
Omsider er mit liv på rette kurs.
Bridget Jones: forlovet, kone...
mor.
Pokkers.
Har du haft lyst til at gøre det i mørket med en total fremmed.
Okay, måske ikke en total fremmed.
Skrid, Cleaver, eller jeg melder dig for sexchikane.
Jeg er en seriøs journalist.
Er det din mest seriøse nederdel, Jones?
Kan du lide den?
Jeg troede, du hadede fjernsyn.
Jeg hader at se fjernsyn. At være i det... Halløjsa.
...er totalt anderledes.
Daniel, dit indslag om Madrid var fænomenalt, yderst originalt.
Tak, Jeremy. Det er jeg glad for. Det arbejdede vi også hårdt på.
Kvajpande. Apropos, hvordan har Mark Darcy det?
- Er du stadig? - Ja, jeg er.
Det har jeg i sinde at være i lang tid.
Godt. Du ved, jeg er fan af enhver kvinde, der er gift med Mark Darcy.
- Det er ikke morsomt. - Alvorligt talt, Jones,
jeg er bekymret for dig.
Ved du, at de fleste advokaters koner dør af kedsomhed?
Og hvad med dig? Boller du alt, der bevæger sig?
Nej, slet ikke. Jeg boller slet ikke.
Jeg er i bolle-terapi.
Det viser dig, jeg har et problem. Jeg går til møder, taler om mine følelser.
Jeg krammer folk, der lugter.
- Jeg tror ikke på dig. - Jeg prøver...
...at være en bedre mand, Bridge, så jeg ikke kvajer mig,
næste gang den rette kvinde dukker op.
Daniel. Møde?
Ja, ja. Tak.
Rigtig godt hår, Jones.
For resten, du kan ikke spise middag i aften, vel?
Nej, jeg skal til Advokatrådets middag.
Det er en meget vigtig aften.
Det kan jeg ikke have på.
Bridge, vil du giftes og have børn, før du bliver ufrugtbar?
Tro mig...
Magda: min eneste voksne ven. Gift med Marks partner.
Hun blev forlovet samme aften som Advokatrådets middag.
Prøv den med kjolen.
Åh, gud!
Husk, vi prøver at indskrænke din kropsstørrelse med 15 procent.
Du holder foran, jeg holder bagi. En, to, tre...
Hvad foregår der?
Det er slet ikke dårligt.
Fantastisk.
Lad os begynde. Jeg gør dig til en prinsesse.
JEG ER LÆKKER
Herligt.
Der er intet som at være i hænderne på et totalt geni.
JEG ER TOTALT PÅ RØVEN
- Hvad du end gør... - Pokkers også.
...skal du ikke stryge dit hår.
Det er meget værre, end jeg troede.
Vi kunne gøre det fladt med Brylcreme.
Hvad med en paryk? Det elsker advokater.
- Jeg foretrak dig i guldkjolen. - Nej, for guds skyld, ikke guldkjolen.
Jeg er forsinket med vildt hår og kan dårligt trække vejret i skøre trusser.
Åh, gud. Jeg er meget bekymret.
Hvad hvis nogen siger: "Bridget Jones, forsvind, du er latterlig"?
Hold op.
Det vigtigste er selvfølgelig at se vidunderlig ud
og gøre en storslået entré.
Hej. Undskyld jeg er forsinket.
- Goddag. - Jeg synes, du skal gå på toilettet.
Jamen det gjorde jeg, før jeg gik.
Bare stol på mig.
Ikke godt.
Okay, et lille makeup-fejltrin,
men jeg har intelligens og konversation at falde tilbage på.
Tak.
- Bridget. - Goddag.
Derek, Horatio, Camilla.
- Horatio? - Ja, Horatio.
Horatio sagde, at han er imod at give penge til velgørenhed.
- Hvad? - Det mener du jo ikke.
Jo, ganske afgjort. Tror du, at det hjælper at give en tigger en femmer?
- Måske er han bare sulten. - Vær ikke så naiv.
De folk, man ser ved undergrunden hver dag, er der frivilligt.
- Sådan er det. - Nej, det er ikke.
Nogle folk har alvorlige personlige problemer,
og andre har måske mistet deres familie i en frygtelig færgeulykke.
Nogle mennesker er bare håbløse.
Det er den slags vrøvl, man forventer at høre fra en fed, skaldet,
konservativ, overklasse-nar.
Hvordan klarede jeg det?
Du har virkelig gjort et indtryk.
Du skal sidde ved siden af Giles Benwick.
- Skal jeg ikke sidde ved siden af dig? - Nej. Han er meget sød,
men hans kone er lige stukket af med en af partnerne.
Han nævner det sikkert ikke, men du skal bare vide det.
Jeg har altid vidst, hun var en klasse over mig.
Ser du, der er stræberne, som Annabel og Mark Darcy,
og der er smukke piger, som Rebecca der,
og så er der resten af os.
Mener du som du og jeg?
Absolut.
Jeg mener, se os engang.
Du og jeg er stavret ind i VIP-rummet ved en fejltagelse,
og det er kun et spørgsmål om tid, før de smider os ud.
Mine damer og herrer, lad quizzen begynde.
Herligt. Jeg elsker quizzer.
Alle de år med Trivial Pursuits giver endelig bonus.
Jeg vil se jeres hænder over de klokker. Parat?
Hvad betyder begrebet "selveje"?
Kontraktbeskyttet lejer.
Ja.
Hvilken bøn fremsiges i Inner Temple
til det andet møde i første termin?
- Ja? - Amas bibendo... fructis.
Glimrende. Hvad er tilskødning?
Anslået årlig rente? Hvornår afskaffedes proceskrænkelse?
Definer "damnum sentit dominus".
Oversæt "reddendo singula singulis" til oldgræsk.
Jeg vil mene, det er svaret.
Hippodamoi credemnon louestai.
Helt korrekt.
Og nu til den sidste og afgørende runde,
kategorien er nutidig kultur.
Hvem designede Princess Dianas bryllupskjole?
Emmanuels.
- Korrekt. - Strålende, Bridget.
Navnet på rollen i Footballers' Wives,
der, i et uforglemmeligt afsnit, satte ild til sine bryster.
- Chardonnay. - Korrekt.
Nu er der kun to borde tilbage i konkurrencen
og et spørgsmål tilbage.
Hvad var navnet på Madonnas første britiske single?
Det er Lucky Star.
- Det hørte jeg ikke. - Er du sikker?
- Var det ikke Holiday? - Nej, det tror alle, det er,
men det er det ikke.
Hele mit liv har lagt op til dette øjeblik.
Tag den kniv, skær mit hoved af og kog det, hvis jeg tager fejl.
Det korrekte svar er Lucky Star.
Nej.
- Det korrekte svar er... - Er det Holiday?
Holiday, ja.
Vinderen af den 42. Advokatråds-quiz er...
Legal Eagles.
- Dejligt at se dig, Bridget. - Tak, Rebecca.
Godnat.
Hvorfor talte du ikke med mig hele aftenen?
Det er meningen med de middage.
Men du talte med Rebecca. Og du talte med Horatio.
Jeg passer ikke ind med dine venner.
Ikke hvis du kalder alle for "skaldede, konservative, overklasse-narer."
De var skaldede, konservative, overklasse-narer.
Bortset fra dem, der havde hår.
Så du er enig med dem i, at fattige fortjener at være fattige?
Vær ikke latterlig.
- Er jeg nu latterlig? - Ja, i aften var du en smule.
Du var et arrogant røvhul.
Det var vist en fejl at invitere dig
og dine foldede underbukser ind i mit liv.
Godnat.
Hvis du havde spurgt mig i aften,
havde jeg alligevel sagt nej.
Spurgt dig om hvad?
Åh, gud, jeg har gjort det.
Jeg har gjort det.
Det ene øjeblik er man tættere på nogen end andre i hele verden,
det næste øjeblik skal man aldrig se dem igen.
Hvis du har en besked til Mark Darcy, så tal efter klartonen.
Hallo, det er mig. Du må virkelig undskylde...
Undskyld, det ringer på døren.
Gå ikke, jeg har noget meget, meget vigtigt at sige.
- Ja, hvem er det? - Det er mig.
- Mark. - Ja.
Lige et øjeblik.
Jeg taler i telefon.
Du er udenfor.
Hør her...
Jeg ringer senere.
Medmindre du er kommet for at slå op med mig for evigt.
I så tilfælde,
farvel og tak og... undskyld.
Vær sød ikke at slå op med mig.
Hvis du har slået op med mig, så skift mening,
jeg opfører mig bedre i fremtiden.
Hvis du ikke har slået op med mig,
så opfør dig bedre, næste gang vi er ude. Storsnudede snob.
Hvad vil du?
Jeg vil gerne op. Du er jo trods alt min kæreste.
Selv efter jeg kaldte dig et arrogant røvhul?
Ja, desværre. Ser du, problemet er...
jeg elsker dig.
Hvad?
- Jeg sagde: jeg elsker dig. - Undskyld, det kunne jeg ikke høre.
Jeg elsker dig, for guds skyld!
Okay, du behøver ikke at råbe.
Jeg kommer ned og lukker dig ind.
Måske får du brug for den i fremtiden.
Han sagde, han elsker mig.
- Sagde han, han elsker dig? - Han sagde, han elsker mig.
- Hvor er han nu? - Han er i soveværelset.
Gå derind igen, Bridge,
og opfør dig totalt nonchalant.
Bridget, du stirrer på mig igen.
Undskyld.
Jeg ved godt, at aftenen ikke gik som planlagt,
men der var et vigtigt spørgsmål, jeg ville stille dig i aften.
- Virkelig? - Ja.
Jeg har villet spørge dig i et stykke tid.
Jeg har bare ikke vidst, hvordan jeg skulle spørge.
Elskede Bridget...
...vil du...
...med på en ski-miniferie?
Ja!
Det er ikke bare en miniferie.
Det er en himmelsk ferie.
Jeg stak en hvid løgn om, at jeg var en erfaren skiløber.
Men hvor svært kan det være?
Skal vi?
Jeg ved, jeg vil elske at stå på ski.
Meget romantisk og afslappende.
- Op med stangen. - Nej. Hvad? Hvorfor?
Åh, gud.
Rebecca. Hvad laver du her?
- Sagde Mark ikke, at vi kom? - Nej, han gjorde ikke.
Det var mig, der anbefalede stedet.
- Jeg er kommet her, siden jeg var 11. - Virkelig?
Hele tre år.
Kom, op med dig.
Kom.
- Ja, sådan. - Er du okay?
Ja, jeg har det fint.
- Er du sikker? - Hvorfor er Rebecca her?
Åh, gud. Jeg nævnte, at vi kom,
og hun sagde, så ville de også gerne komme, og jeg kunne ikke sige nej, vel?
Kom nu, I to, lad os komme af sted.
Jeg står over. Løb I bare af sted.
- Vi ses dernede. - Er du sikker?
Helt sikkert. Jeg har det fint om lidt.
Okay, så ses vi dernede.
Møgsvin. Tænk, at han forlod mig.
Den romantiske ferie er blevet til en advokat-sammenkomst.
Tænk, at vi allerede tager på gruppeferier
efter kun otte uger med totalt uforstyrret sex.
Lige et øjeblik...
Nej. Otte uger?
Det kan ikke være rigtigt.
Totalt uforstyrret...
Åh, gud. Jeg er gravid.
Jeg skal dø!
Åh, gud!
Jeg kan ikke se!
Stort bump!
Af banen!
Hvem er det? En excentrisk, men opløftende præstation
fra en totalt ukendt,
der nu står til at få bronze.
Jeg vil gerne have en graviditetstest.
En graviditetstest.
Ich blen muligvis...
mit baby.
Kinder! Jeg er på ryggen...
og han er...
laver ze lieben med mig.
Hun er gravid!
Åh, nej! Nej, nej, ikke gravid.
Hun er oppustet.
Kondom?
Måske sådan her, måske sådan her.
Det må være noget psykologisk.
En pille kan ikke hjælpe hende.
Jeg er en pige, og jeg mødte en dreng.
Fraulein, og jeg mødte frau... dreng.
Og muligvis nu mit baby, ikke?
Sandhedens øjeblik kommer snart.
Hvad hvis jeg er gravid?
Jeg må ikke få forhåbningerne i vejret.
Kæreste og baby er bare for heldigt.
Bridget? Jeg har ledt efter dig overalt.
Jeg troede, du havde brækket et ben... Åh, gud.
- Du er ikke? - Måske.
- Hvad hvis jeg var? - Jeg ville vel...
For at være ærlig, ville det være fantastisk.
Det ville være lidt forud for planen.
- Er du virkelig gravid? - Giv det tre minutter.
- Hvad vil du have? Dreng eller pige? - Jeg er ligeglad.
Jeg har nok altid fantaseret om en søn.
- En Mark Darcy mere. - Eller måske noget som Huck.
Eller River. Eller et pragtfuldt hebræisk navn som Noah.
Jeg kunne lære ham at spille cricket og rugby
og besøge ham på Eton på St Andrew's Day.
Eton?
Ja. Darcy-mændene har gået på Eton i fem generationer.
Min søn skal ikke sendes væk hjemmefra.
Især ikke til en fascistisk institution, hvor de får en kæp op i røven,
som de aldrig må fjerne igen.
Jaså.
- Jeg mente ikke dig. - Nej, det er klart.
Hvad er alternativet? Sove i forældrenes seng,
få bryst indtil han er teenager
og gå på friskole, hvor han tilbringer dagen med at synge Yellow Submarine?
Du har fuldkommen ret.
Det er skørt at lade et barn nyde sin uddannelse eller bo hos sine forældre.
Det er skørt at få et barn, hvis forældrene ikke kan diskutere
uden at råbe ad hinanden.
Den er negativ.
- Det var ærgerligt. - Ja, meget trist.
FT FIRMAER OG MARKEDER
Måske skulle vi spise frokost i morgen. Komme lidt ud.
Det er en god idé, men du lavede en familieaftale.
Åh, gud.
Skattebasser!
Jeg har fået den skønne idé at invitere dine forældre.
Endnu en af mors kulinariske triumfer.
- Alting i miniature. - Mini-siruptærte, admiral Darcy?
Nej, tak. Den lille blodpølse gjorde mig stopmæt.
Mark, Bridget, hvornår fastsætter i to turtelduer datoen?
Bridget, du må ønske at høre klokkeklang.
Det tænker vi slet ikke på endnu. Vel, Bridget?
Nej. Gud, nej.
Selvfølgelig ikke.
Godt. Så er det afklaret.
Så, admiral, ude på det store hav. Hvordan var det?
- Mente du det, du sagde? - Hvad?
- Det ved du godt. - Nej, jeg gør ikke.
Den ting.
Lad mig se, der var flere ting...
på en eftermiddag med alle mulige ting,
så jeg...
Den ting, hvor du sagde, at du ikke...
At du ikke engang tænker på...
Hvad er der i vejen?
Lad os tage en drink.
Jeg går på toilettet, og så kommer jeg tilbage.
Og så skal vi være civiliserede.
Hvis du har en besked til Mark Darcy, så tal efter klartonen.
Mark, det er Rebecca. Er du der?
Øjensynlig ikke. Du er nok stadig ude med Bridget.
Jeg håber, frokosten med forældrene gik godt.
Du var sikkert pligtopfyldende og høflig som altid.
Måske du kan ringe, når du kommer tilbage.
Jeg ville komme forbi og få en drink.
Det er nok en skør idé. Bridget er der sikkert.
Sov godt.
I guder, hvad nu?
Har du, eller har du ikke, en affære med Rebecca Gillies?
Det vil jeg ikke nedværdige mig til at svare på.
Godt.
Jeg gik bare på toilettet.
Det er ikke din frakke.
Okay.
Bridget, hvad laver du?
Jeg læste, man aldrig skal date nogen, hvis man kan finde tre grunde imod det.
- Kan du finde tre? - Ja.
- Hvad er de? - For det første gør jeg dig flov.
Jeg kan ikke stå på ski, ride eller tale latin.
Min ben går kun herop til, og jeg vil altid være lidt fed.
Og du folder dine underbukser, inden du går i seng.
- Det kan ikke være en grund. - Nej, det er heller ikke en grund.
Men du er heller ikke perfekt.
Du ser ned på alle,
og du er ude af stand til at gøre noget spontant eller følelsesladet.
Det føles, som om du venter på at finde nogen i VIP-rummet,
der er så fantastisk...
ganske som hun er,
at du ikke behøver at rette op på hende.
Bridget, det er skørt.
Måske har du allerede fundet hende.
Vil du gifte dig med mig?
Hør, jeg...
Du kan aldrig mande dig op...
til at kæmpe for mig.
Tænk, at jeg gjorde det.
BRIDGET JONES GAMMELJOMFRU
Fem uger senere.
Vægt: 2000 kilo.
Jeg har et forhold til to mænd samtidig.
Den første hedder Ben, den anden, Jerry.
Nutidige kærester: nul.
Opringninger fra din ekskæreste:
Du har absolut ingen beskeder.
Ikke en eneste. Ikke engang fra din mor.
- Hallo? - Hej, skat.
- Har du glemt vores frokostaftale? - Selvfølgelig har jeg det.
- Jeg er på selvmordets rand. - Vær nu ikke dum, Bridget.
Mød mig i Debenhams klokken tolv.
Mor... jeg troede, vi skulle have noget at spise.
Vær tålmodig. Jeg har en stor overraskelse til dig, skat.
- Hvad? - Sig ikke "hvad", sig "hvabehar".
- Hvad synes du? - Åh, gud.
Far og jeg skal giftes.
- I er allerede gift. - Vi gør det igen.
Vi fornyer vores ægteskabsløfte. Du skal være brudepige,
og alting skal være lavendelblåt.
Og når jeg siger alting, mener jeg...
...alting.
Åh, gud, jeg bliver aldrig gift,
og min forpulede mor og far gør det to gange.
ENDEN ER NÆR
Forpulede blærerøv.
New York: det store, saftige æble.
Byen, der aldrig sover med den samme person to nætter i træk.
Mit yndlingssted i USA, hvor Sex And The City ikke bare er et program,
det er et løfte.
Godmorgen, Rach.
Undskyld.
Op med humøret. Jeg har en god nyhed.
Ja.
Hvad er vinklen? Jeg interviewer en videnskabsmand,
mens han kigger gennem min bluse med røntgen-briller?
Nej.
Selvom det er en pokkers god idé.
Nej. Faktisk er The Smooth Guide meget populær blandt kvinder,
men netværket vil have, at vi spreder os og bruger en Smooth Guide-inde.
Mig? Med Daniel Cleaver?
Det er det næste logiske trin. Thailand står øverst på listen.
Nej. Jeg vil ikke.
Ikke nu. Ikke om en million år.
- Hvabehar? - Jeg er en top fjernsynsjournalist,
ikke en dum dulle i en bikini.
Virkelig? Stærke ord fra en, der ikke ved, hvor Tyskland er.
Hvem har sagt det?
Cleaver. Han sagde, han ikke kunne gå ud med nogen,
der troede, at Iran var David Bowies kone og ikke vidste, hvor Tyskland var.
Daniel Cleaver er et bedragerisk, chauvinistisk, usselt individ,
jeg ikke ville dele elevator med, slet ikke et job.
Helt ærligt, Jones, der må have været noget ved mig, du syntes om.
Du har en pæn bil.
Og gode manerer. Udenfor soveværelset.
Det er også alt.
Og jeg ved præcis, hvor Tyskland er.
Spørgsmålet er, om du ved, hvor dit røvhul er?
Rent faktisk så ved jeg, hvor mit røvhul er. Og hendes.
Kom nu, Jones, det var bare en dum joke.
Den var ikke særlig morsom.
- Så sig det. - Hvad?
Hvor er det? Hvor er Tyskland?
- Ved siden af Frankrig. - Og?
Og også Belgien...
Polen. Der er en kystlinje.
Hvilket hav?
Glem det. Hør nu her,
jeg synes, vi skal tale om Finchs forslag.
Jeg tager til Thailand, Jones.
Vil du ikke være min lille pigeguide?
Thailand?
- I boller, før I forlader Heathrow. - Det kommer til at gå fint.
Jeg skyr alle mænd.
Og cigaretter. Og kulhydrater.
- Vi kan ikke lade dig rejse. - Alene.
Hold nu op, alle sammen.
Jeg er en moden, sofistikeret, professionel kvinde,
og jeg tager til Thailand helt alene.
- Pis! - Undskyld.
- Sådan noget pis. - Undskyld.
Og nu hvor vores sidste passagerer er dukket op, kan vi komme af sted.
Nogen skal jo være sidst.
Skal vi ikke sidde sammen?
Pis.
Jeg synes ikke, vi kan tillade os...
...at brokke os. Undskyld. Hej.
Undskyld.
Hvilken film viser de?
Hvad hedder du? Jeg hedder Clive.
Bridget.
Goddag igen, mine damer og herrer.
Vi kan nu tilbyde et udbud af toldfri varer.
I kan se detaljerne i flymagasinet.
Thailændingene er vidunderlige. Især de unge damer.
Hvis du ved, hvad jeg mener?
- Åh, for guds skyld. - Kom med.
Kom med.
- Hvor skal vi hen? - Lige igennem her.
Tak. Det er værre end skolen.
Det var ikke min skyld.
Der var brus i, så den...
Den brusede bare over.
Jeg kunne ikke holde ud at tænke på, du sad i slumklassen, Jones.
Tak, Graham. Du er den bedste steward, jeg nogensinde har mødt.
Og hvis jeg må sige det, den klogeste.
Tak, sir.
Jeg troede, du allerede var der og researchede.
Nej, jeg finder på det hen ad vejen.
Turen tager 13 timer. Jeg har brug for noget underholdning.
Hvorfor fortæller du mig ikke om din kurvebold-turne,
især den usmagelige hændelse i brusebadet.
Jeg spillede ikke kurvebold. Eller gik på pigeskole.
- Eller tog brusebad. - Det passer ikke, vel?
- Lad mig få dig i gang. - Nej.
Hvis du skal være kedelig, vil jeg fordybe mig i Mrs Dalloway,
og du ved, at hun elsker det. Uartige kælling.
Ankom til Bangkok. Meget varmt.
Det var en lettelse omsider at kaste mig ud i alvorlig journalistik.
Thailand har længe haft tilrejsende fra hele kloden,
der behøvede åndelig bistand og karmisk hvile.
I mange århundreder er vestlige besøgende blevet draget af
nogle af Bangkoks ældste tilflugtssteder.
Det er sandt, Bridget. Jeg bekæmper det, men er ingen undtagelse.
Da jeg ankom, følte jeg en næsten uimodståelig tiltrækning...
...til det her. Det Fredfyldte Tempel.
Intet symboliserer Thailands enestående sammensmeltning af øst og vest,
af tradition og fornyelse, bedre end det her.
En fuld kropsmassage.
En fantastisk ting ved Thailand er det pragtfulde køkken.
Jeg skal smage kapaluk, den ultimative delikatesse.
Pis!
Åh, gud.
Hvad med en dejlig cikade?
Jeg kan ikke. Nej.
De er delikate.
Det er Ko Panyi, der er kulissen for et meget berømt thailandsk digt,
som jeg tror, du vil synes om, Jones.
Det handler om en uartig prins, der forelsker sig inderligt i
en lettere overvægtig prinsesse.
- Du laver gas. - Jeg laver aldrig gas med poesi.
"Åh, Suvarnamali Kan du ikke se, jeg forguder dig?"
"Hvorfor undgår og foragter du mig?"
"Hvis du afviser mig og forlader mig
Hvordan skal jeg så leve en dag mere?"
Og du troede, at alt jeg vidste om Thailand var fisse og pingpong-bolde.
- Ville du ikke gå i seng med ham? - Nej, selvfølgelig ikke.
Bestemt ikke.
Men han er klog.
- Ja? - Og lækker.
Han er også en forkvaklet, midaldrende, fortabt dreng.
Ingen er perfekt.
Jeg vidste ikke, du var optaget.
- Han kunne være dit barnebarn. - Ja. Er det ikke skønt?
Jeg har planlagt en særlig godbid til frokost.
Jeg er ret glad for Jed,
og han har en oprigtig interesse i thai-mad.
Jeg troede ikke, omelet var særlig populær i Thailand.
- Eller svampe for den slags skyld. - De er magiske.
Det er en magisk svampe-omelet, ikke?
Det er rædsomt. Det er slet ikke morsomt.
Men gudskelov,
at svampene ikke virker.
Sikke nogle smukke farver!
Smukke Bridget! Smukke Bridget! Smukke Bridget!
Bridget Jones!
Men vent...
- Bridget Jones? - Hvad er det for en lyd?
Det er Daniel Cleaver.
Hvor er han dog usigelig smuk.
Jones, hvad fanden laver du?
Du er smukke farver.
Her.
Her er jeg.
Jeg tror, du er totalt stenet.
For fanden da.
Jeg er en engel.
Hvor skønt.
Prægtigt sand.
Jeg vil være nøgen.
- Nøgen som en baby. - Kom så, engel. Op med dig.
Okay?
- Hvordan har du det? - Totalt flov.
Lad være. Du er charmerende på stoffer. I fremtiden: bare sig ja.
Jeg har aldrig forstået, hvorfor du ville gå ud med mig.
- Det virker så usandsynligt. - Helt ærligt.
Du er sexet. Du får mig til at grine.
Af dig, naturligvis, ikke med dig.
Og du var...
...tilfældigvis...
...det bedste knald...
...jeg nogensinde har haft.
Det bedste?
Bortset fra Simon Reade i omklædningsrummet i femte klasse.
Hvad hvis jeg sagde, du også var rimelig god?
Rimelig god?
Var jeg bedre end Mark Darcy?
Er det sandt, han altid siger: "Undskyld, men jeg tror, jeg kommer nu"?
- Hvem har sagt det? - Det er almindeligt kendt, ikke?
Kom nu, Jones. Hvem droppede hvem?
Og hvorfor?
Lad os bare sige,
at vi var komplet uforenelige.
Jeg har savnet dig, Jones.
Jeg formoder ikke, du under nogen omstændigheder
ville overveje
at stole på mig igen?
Absolut ikke.
Jeg må hellere gå tilbage til min lille hytte.
Mange tak, Daniel. Jeg havde det sjovt.
Er det Karlsvognen, eller den lille?
Jeg kan aldrig kende forskel.
Helt klart store.
Man kan ikke se den lille så tæt på ækvator.
Du ved ikke noget om astronomi.
Jo, jeg gør. Jeg går vildt højt op i det.
Hvis du er interesseret i at kigge på stjerner,
så er udsigten fra min balkon altså helt enestående.
Vil du med og have et kig?
Nej, tak.
Kan du se derovre? Langs min arm.
Den er derovre.
Det er Orions bælte.
Ved siden af den er der en sexet lille konstellation ved navn Ursas Ungmø.
Hun er meget uartig og prøver at åbne Orions bælte.
Okay, hvad med... den der?
Ja, det er en meget, meget berømt stjerne.
Ved siden af er naturligvis...
Jeg ved sgu ikke, en anden forpulet stjerne, der har været der i årevis.
Har man set en stjerne, har man set dem alle, Jones.
Det er noget andet med piger.
Nogle piger...
...er specielle.
Er de?
Det tror jeg.
Hvad er det for en særlig magt, du har over mig, Jones?
Hvad med din terapi?
Jeg tror, du er min terapi.
Jeg håber, du har de kæmpestore trusser på.
Bebe.
Hav de kæmpestore trusser på.
Bebe.
Mine gamle venner.
Farmand er hjemme.
Har I savnet mig? For farmand har savnet jer. Ja, han har.
Vent.
Undskyld.
Må jeg lige få et øjeblik?
Lige et øjeblik.
Åh, gud.
- Er alting i orden? - Ja, klart.
Jeg er bare lidt nervøs.
Ser du, hvis jeg sover her i aften,
bliver det helt sikkert enden på noget...
vigtigt med en anden.
Det er sikkert allerede slut,
- men måske... - Bridge, Bridge, Bridge, Bridge.
Fortjener alle ikke en chance mere?
Bortset fra Hitler.
Han var meget, meget, meget uartig.
Hvad?
Ingenting. Kom tilbage senere. Mange tak.
Bridge, det er ingenting. Glem det.
Du har en bestilling til 22.30.
En bestilling til hvad?
Mig.
22.30.
Jeg er dødtræt af det her hotel.
- De har kvajet sig hele ugen. - Er du Mr Cleaver?
I går var du med Maria. Hun siger, du giver gode drikkepenge.
Jeg er frisk, hvis du er.
Nej, det var dumt. Bare én lille smutter.
Lad det ikke ødelægge det vores fantastiske weekend bolle-maraton.
- Jeg vil ikke have et bolle-maraton. - Heller ikke jeg.
- Du har ret. - Du leder efter en weekend med sex.
- Jeg leder efter... - Efter mere. Jeg kan forandre mig.
- Jeg kan forandre mig. - Jeg må forandre mig.
Tænk, jeg faldt for det igen.
Daniel, jeg synes virkelig,
at du skulle rende dig selv et vist sted.
Eller hende. Men helt klart ikke mig.
Tænk, at han fandt på det med sexterapi.
Det er lige meget. Jeg har lært lektien,
og det er glimrende at have fået fasttømret.
- Pis! - Hvad?
Der er sgu ikke plads i kufferten.
Der er plads i min. Giv mig noget.
Tak.
- Hvad fanden er det? - Det er en frugtbarheds-slangeskål.
Jed gav mig den.
Hvor romantisk.
Sådan som jeg ser det, sker der en vis mængde lort i alles liv.
- Det er sandt. - Det sidste år
er det gået ret elendigt.
Så logisk set, matematisk endda,
må det være tid til noget, der ikke er så elendigt.
- Såsom hvad? - Måske har Mark droppet Rebecca.
Og han løber til min dør,
falder på knæ, muligvis i en våd, hvid skjorte,
og trygler mig om at komme tilbage.
Ja, jeg går helt sikkert gode tider i møde.
Sidste udkald for alle passagerer til London...
Er han ikke sød? Dav med dig.
Hej. Åh...
Han er vist lidt opstemt.
- Bridget! - Det er en misforståelse.
Få flyet til at vente.
Få det til at vente.
Undskyld! Undskyld!
Alle passagerer bedes gå til gate 27 øjeblikkelig.
Det er ikke min.
- Er det dine? - Ja.
Det er ikke mit yndlingspar.
Det kan I ikke. Jeg er engelsk.
Og en pris-tildelt journalist.
Måske ikke pris-tildelt, men jeg har været til mange prisuddelinger.
Goddag. Bridget Jones.
Dejligt at møde jer.
Åh, sikke noget værre pis.
Bare de har kontaktet den britiske ambassadør.
Shazzer må have slået alarm.
Måske har de også anholdt Shazzer.
Åh, gud, 28 timer.
Hvor meget længere?
Jones. Bridget Jones, kom her.
Charlie Parker-Knowles, vicekonsul.
Gudskelov du er her.
Skal vi...
Jeg havde absolut intet med det at gøre.
Jed planlagde det hele.
Derfor kyssede han Shazzer, der er meget ældre
og ikke længere i sin bedste alder.
Ja, han lyder som en rigtig nar.
Desværre har alle, der bliver taget, den samme historie,
så medmindre vi finder Jed og får en fuld tilståelse,
er du i fedtefadet.
Hvor meget?
Noget i stil med 15 til 20 år.
- 15 år? - Måske ti, hvis vi er heldige.
Ti år!
Herinde?
Meget sort.
Hele mit liv har jeg haft følelsen af, der ville ske noget frygteligt.
Nu er det sket.
Bijjit, ikke?
Bridget.
Mit navn Phrao.
Er du min ven?
- Rolig nu! - Super-bh!
Lån mig den. En dag, to cigaretter.
Jeg vil tænke over det.
Jeg havde planlagt at holde op,
men det var før, jeg blev anholdt og smidt i et thailandsk fængsel
i 10-15 år.
Omstændighederne skifter.
Nej, det er virkelig "touched".
"Like a vir-gin, touched for the very first time".
- Nej, du tager fejl. - Nej.
Like a wersion
- Vir-gin. - Fucked for the very first time
- Touched. - Like a wersion
Ti år med det her?
Stop! Så er det nok.
Hvis I skal gøre det, så bør I gøre det ordentligt.
Madonna er trods alt perfektionist.
Fem, seks, syv, otte og en...
Kære mor og far,
Jeg savner jer rigtig meget.
Skriv så snart I kan.
Jeg er helt nede.
Bijjit Jone.
Derind. Du har fem minutter.
Kun fem.
Mark?
Har du det okay?
Åh... Fint.
Jeg er pissebange.
Men, du ved, kæk.
Tænk, du er kommet hele denne vej.
Jeg var her for at arbejde på en sag for Udenrigsministeriet,
da jeg hørte om din situation.
Jeg har ikke gjort noget galt.
Jeg kan love dig for, det er en stor fejltagelse.
Ja, det tror jeg gerne.
Jeg har alle papirerne her, og vi kan sikkert ordne det.
Jeg tænker på dig hele tiden. Jeg er virkelig ked af det,
det mener jeg virkelig, for alt det, der skete imellem os.
Nå, men...
Vi har ikke meget tid, og du skal identificere en person for mig.
Er det manden, du tog hallucinogene svampe sammen med,
inden du tilbragte natten med Daniel Cleaver?
Ja, det er ham, men jeg synes, du skal vide...
Er det den samme mand, der gav dig slangen med stofferne?
Ja, det er ham. Det er Jed.
Men det var Shazzers slange, ikke min,
og hvad angår Daniel Cleaver...
Dit sexliv vedkommer slet ikke mig.
Har de behandlet dig dårligt her?
Nej, nej. Jeg mener...
...toiletterne er ikke de bedste, men...
Godt, det gør tingene enklere.
De er indstillet på at droppe sigtelserne imod dig,
hvilket er meget eftergivende efter omstændighederne.
Du er uden inden en uge.
Farvel.
Mark?
Tak.
Det var så lidt. Jeg er bare budbringer. Ordren kom ovenfra.
Held og lykke. Jeg er glad for at kunne hjælpe.
Så, Bijjit, hvad skete der?
Tja...
Bijjit! Hvordan kan det ske?
Det er rædsomt! Du er uskyldig!
- De snyder os altid. - Nej, nej, nej. Det er i orden.
De har droppet sigtelserne og lukker mig ud.
Det er en god nyhed.
Hvad er der galt?
Mark Darcy...
...elsker mig helt sikkert ikke mere.
Problemet er, at det var mig, der droppede ham.
Behandlede han dig dårligt?
Ja, det gjorde han faktisk.
Min kæreste behandlede også mig dårligt.
- Også min. - Og min.
Også min.
Så kender I alt til det. Man tror, man har fundet den rigtige mand,
men man finder ud af, der er meget galt med ham,
og han finder mange fejl hos dig, og forholdet går i stykker.
Det er sandt. Min kæreste
virkede rigtig sød.
Så begyndte han at slå mig. Tvang mig til at arbejde på gaden.
Min kæreste sagde, han elskede mig.
Men han arbejdede ikke og fik mig til at arbejde 24 om dagen.
Han tvang mig til at tage heroin.
Hvad med dig, Bijjit? Hvad gjorde din slemme kæreste?
Tja...
...han tog mig ikke i forsvar til advokatmiddagen...
og så foldede han sine...
Det samme, faktisk.
Han slog mig og fik mig til at tage stoffer. Stjal alle mine penge.
Åh, gud. Jeg er verdens største nar.
Bijjit?
Bare lidt afskedsgaver. Ingen luksusting.
Hvis man vil have noget smart på væggen,
er John Currin bestemt ikke værst.
Han er den eneste nutidige maler, der kan male.
Der er som regel noget interessant og allegorisk,
og så er hans billeder temmelig frække.
- Så du hende? - Stop.
Undskyld, alle sammen. Det er min stalker.
Skrid, Darcy, nogle folk arbejder.
Så du hende omgivet af politiet, hunde, håndjern?
Hun er en stor pige, der kan klare sig selv.
Jeg spørger dig kun en gang mere. Så du hende?
Spørger du kun en gang mere?
- Du har ikke din paryk på nu, min ven. - Det opfatter jeg som et ja.
Ja, jeg så hende.
Jeg troede, hun smuglede muslingeskaller eller mangoer.
Okay.
Godt. Vil du træde udenfor?
Nej, nu må du holde op.
Darcy, har du nogen idé om, hvilket århundrede vi lever i?
Vil du træde udenfor, eller skal jeg slæbe dig derud?
Jeg tror, du må slæbe mig derud.
- Du er vanvittig! - Du er en skændsel, Cleaver.
Du hiver mig i håret!
Jeg vil kraftedeme ikke i vandet.
- Skrid! - Nej, du skal i, Cleaver!
Hvis jeg skal i, så skal du med.
Selvtilfredse narrøv.
- Åh, gud. - Rejs dig op.
Hvad vil du nu gøre?
Drukne mig i 40 centimeter vand?
Ja, god idé.
Pis! Stop, stop.
Hør nu her...
Jeg efterlod hende i lufthavnen. Det skulle jeg ikke have gjort.
Men hun mødte selv Jed,
og jeg forførte hende ikke, okay?
- Gjorde du ikke? - Der er noget galt med hende.
Hun er blevet totalt frigid.
Jeg tilbragte natten med en skøn thaipige.
Der viste sig at være en skøn thaidreng.
Tilfreds?
Ja.
Tak.
Ved du hvad, makker?
Hvis du er så besat af Bridget Jones, hvorfor gifter du dig så ikke med hende?
Så ville hun helt klart bolle mig.
- Bridget! - Bridget! Herovre!
- Hvordan var det? - Hvordan overlevede du?
Enhver pige, der har været single i London, kan tage vare på sig selv.
- Skat! - Tager du tilbage?
Undskyld, jeg ikke skrev. Jeg har haft travlt.
Hej, skat. Du ser smuk ud.
- Tynd, men smuk. - Tak.
Det er godt at være hjemme.
- Cigaret? - Nej, tak.
- Jeg er holdt op igen. - En skam. De er ellers meget nyttige.
Jeg trøster mig med, at de kan slå mig ihjel, før tingene bliver værre.
Familien Darcy ringede og sagde, de var glade for, du var ude.
Jeg troede, at Mark ville komme og tage imod dig.
Ja, men vi har jo slået op.
Er der intet håb?
Nej, intet håb.
Tro mig, næste gang laver jeg ikke lort i den, mor.
- Tal pænt, skat. - Undskyld.
Næste gang laver jeg ikke lort i den...
...mor.
Overraskelse!
Hej.
- Skat. - Hejsa.
Bridget...
Undskyld.
Det er okay.
Gudskelov for Mark Darcy. Han er muligvis pissekedelig,
men han udøvede et mirakel.
Det er lidt af en overdrivelse.
Han er faktisk skurken i det her.
Han er en top-menneskerettighedsadvokat, der overlod det til andre at få mig ud.
Han var bare budbringer.
- Hvem fortalte dig det? - Det gjorde han.
Direkte fra kilden.
Han fortalte dig ikke sandheden.
Jeg ringede til Mark, da jeg landede i London.
Vi tog hen på hans kontor, og inden en halv time
havde han vækket to ministre og det halve Ml5.
Men ingen af dem kunne finde Jed, så Mark fløj over til Interpol.
Der ligger i Lyon. De fandt Jed i Dubai,
men de udleverer normalt ikke folk,
så Mark ringede til indenrigsministeren, der kontaktede ambassadøren...
I Riyadh. Så fløj Mark til Dubai og identificerede Jed,
som blev pågrebet og bragt til...
Saudi Arabien, hvor Mark ventede med politiet.
Jed blev anholdt og udleveret til Storbritannien. Så fløj Mark til Bangkok
for at sikre sig, at de lukkede dig ud.
Han var vred over det med Daniel Cleaver.
- Han elsker mig stadig. - Det må han sgu gøre.
Taxi?
Ja, tak.
Gå ind i taxien!
Skynd dig!
Dig havde jeg glemt.
Jeg ville bare...
sige noget til Mark.
Han er på kontoret. Vil du ikke indenfor?
Nej, ellers tak.
Jeg håber, I bliver lykkelige sammen.
- Hvabehar? - Dig og Mark.
Jeg håber virkelig, at I bliver lykkelige sammen.
Nej, Bridget, hør her...
du har fuldkommen misforstået det.
Jeg er ikke forelsket i ham.
Hvordan kunne jeg være det, når jeg er...
ulykkeligt forelsket i en anden?
En anden?
- Dig, Bridget. - Mig?
Lige siden jeg så dig med pjusket hår den aften
og ting fra haven på dig. Du må have bemærket det.
Jeg prøver at skjule det, men hver gang jeg ser dig, lyser jeg op.
Jeg troede, at du...
...løj.
Var ethvert blik, jeg gav dig, en løgn?
Jeg har set frem til det her.
Dejligt at se dig, Bridget.
Mange tak. Det var pragtfuldt.
Virkelig pragtfuldt.
Men jeg er bange for, det stadig er mænd,
og især Mark Darcy, som jeg elsker.
Ja.
Hvis jeg nogensinde beslutter...
at gå over til den anden side...
...så er der ingen andre.
Kun dig.
- Hej, Giles. - Hej, Bridget.
Inns of Court, tak. Så hurtigt du kan.
Hvad synes du om denne jakke?
- Den er pæn. - Nej, vær ærlig.
Hvad synes du om hele jakke/bukser-kombinationen?
- Katastrofe. - Kan vi køre en lille omvej?
Jeg er tilbage om to sekunder.
KOM SÅ, BRIDGET
- Du ser pragtfuld ud. - Tak.
Det er meget vigtigt i dette øjeblik.
Udseendet er ikke, hvad det handler om.
Som jeg sagde.
Undskyld, jeg leder efter Mr Darcy.
Ned ad korridoren og til venstre.
Mange tak.
Jeg elsker dig. Det har jeg altid gjort og vil altid gøre.
Jeg elsker dig ikke, det har jeg aldrig gjort, og...
...det vil jeg aldrig gøre. Undskyld.
Kom ind.
Goddag, Bridget.
Goddag, Mark.
Undskyld, jeg forstyrrer dig.
- Ja, en lille smule. - Jeg...
venter udenfor, indtil du er færdig.
Nej, nej. Sig, hvad du har på hjerte, unge dame.
Mr Santiago er Perus handelsminister.
Og Mr Hernández er hans nummer to.
Goddag.
Hvordan kan vi hjælpe, unge dame?
Jeg ville bare fortælle Mr Darcy her,
at jeg hørte, hvilket fremragende arbejde
han gjorde for at få mig løsladt fra fængslet.
En lille misforståelse angående en ordentlig mængde kokain.
Jeg ville også sige,
siden jeg har fundet ud af, at hans kæreste faktisk er lesbisk...
...at jeg elsker ham.
Det har jeg altid gjort. Det vil jeg altid gøre.
Og at jeg er...
...du ved nok...
...ledig til at tage på dates...
...hvis han skulle have lyst til det.
Så din kæreste er lesbisk.
Vil I have os undskyldt et øjeblik...
Jeg synes, vi skulle...
Bridget, det var ikke det mest romantiske forslag, jeg har hørt.
Måske er det romantisk,
fordi det ikke er. Jeg mener...
Jeg ved, der ikke er musik og det ikke sner,
men det betyder ikke, det ikke kan være noget særligt.
Du har ret.
Der er faktisk noget, jeg har villet spørge dig om.
Okay. Så længe det ikke er: "Vil du giftes med mig?"
Åh, gud. Det er: "Vil du giftes med mig?"
Nu vil jeg ikke sige det.
- Er det: "Vil du giftes med mig?" - Øjeblikket er ovre.
Nej, vent.
Vent.
- Bridget. - Start igen.
- Nej. - Start igen.
Jeg vil ikke... Det er...
Vi er lige trådt ud i korridoren,
og du siger: "Jeg vil spørge dig om noget,"
og jeg siger ingenting.
Du skal sige...
Bridget Jones, vil du gifte dig med mig?
Kære venner, vi er samlet her i dag
for at forene dette par.
Bekræfter I jeres kærlighed for hinanden?
Ja. Igen.
Og Colin?
Ja. Igen.
Naturligvis.
Den 31. december, opsummering af året, der gik.
Fængselsophold: et.
Lesbiske kys: et.
Kiloer tabt: minus et.
Kærester mistet men genvundet efter stor diplomatisk episode:
en.
Frierier: et.
Fremragende fremgang.
Bridget Jones har forkludret tingene for allersidste gang.
Som I kan se,
har jeg endelig fundet min lykkelige slutning.
Jeg tror virkelig, det er muligt at være lykkelig.
Selv når man er 33 og har en bagdel på størrelse med to bowlingkugler.
DANISH